amb els descriptors Acceptació del desistiment
Resolució núm. 176/2019, de 30 de maig
Vist el recurs especial en matèria de contractació presentat per la senyora L.S.C., en nom i representació de l'empresa SISTEMAS GENÓMICOS, SL, l'adjudicació del contracte de realització del servei de proves genètiques en mostres biològiques sol·licitades des dels diferents laboratoris de l'ICS, licitat per l'INSTITUT CATALÀ DE LA SALUT (expedient CS/CCOO/1100723566/19PO), a data d'avui, aquest Tribunal ha adoptat la resolució següent:
En data 27 de juliol de 2018, l'anunci de licitació de referència es va publicar en el perfil del contractant de l'INSTITUT CATALÀ DE LA SALUT (en endavant, ICS), allotjat en la Plataforma de serveis de contractació pública de la Generalitat de Catalunya, a traves del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
En data 28 de juliol de 2018, l'anunci de licitació de referència es va publicar al Diari Oficial de la Unió Europea (DOUE) S144.
Es tracta d'un contracte de serveis, licitat mitjançant procediment obert, amb un valor estimat de 2.741.720,00 euros.
A la licitació van concórrer les empreses; INSTITUTO DE MEDICINA GENÓMICA, SL (en endavant, IMEGEN); REFERENCE LABORATORI, SA (en endavant, REFERENCE); CERBA INTERNACIONAL, SAE, (en endavant, CERBA); SISTEMAS GENÓMICOS SL, (en endavant SISTEMAS); QUANTITATIVE GENOMIC MEDICINE LABORATORIES, SL, (en endavant, QUANTITATIVE); SYNLAB DIAGNÓSTICOS GLOBALES, SAU, (en endavant SYNLAB).
Una vegada desenvolupats els tràmits de la licitació i avaluades les proposicions de les licitadores el gerent de l'ICS, en data 5 de febrer de 2019, va resoldre adjudicar el contracte de referència a favor d'IMEGEN.
D'acord amb la informació que consta en l'expedient de contractació, en data 5 de febrer de 2019 les empreses IMEGEN, SISTEMAS, QUANTITATIVE van accedir a la notificació de la resolució d'adjudicació i en la mateixa data es va publicar al perfil del contractant de l'ICS.
En data 6 de febrer de 2019 les empreses REFERENCE, CERBA i SYNLAB van accedir a la notificació de la resolució d'adjudicació de referència.
En data 26 de febrer de 2019, l'empresa SISTEMAS, va presentar davant al Tribunal Català de Contractes del Sector Públic (en endavant, Tribunal) recurs especial en matèria de contractació contra la resolució d'adjudicació de 5 de febrer de 2019, del gerent de l'ICS, fonamentat, en síntesi, en la manca d'acreditació de la valoració tècnica objectiva per part de l'entitat adjudicatària i de la possible indeguda puntuació per part de la mesa de contractació i en la negació, per part de l'òrgan de contractació, d'accés a l'expedient.
I, sol·licita accés a l'expedient de contractació complet, incloent els informes de control de qualitat externs aportats per l'empresa adjudicatària, completar el recurs després d'haver tingut accés a l'expedient i l'anul·lació de la resolució d'adjudicació objecte del recurs, ordenant a l'òrgan de contractació que procedeixi a realitzar una nova valoració dels criteris tècnics objectius, dictant una nova resolució d'adjudicació a favor del licitador que resulti amb una major puntuació.
En data 27 de febrer de 2019, la Secretaria Tècnica del Tribunal va notificar a l'òrgan de contractació la interposició de recurs, amb remissió de còpia del recurs interposat, i va sol·licitar-li la remissió de l'expedient de contractació i de l'informe corresponent en un termini de 2 dies hàbils, d'acord amb el que disposen els articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015).
En data 19 de març de 2019, l'òrgan de contractació, va trametre a la Secretaria Tècnica del Tribunal, l'expedient de contractació i l'informe corresponent, en el qual l'òrgan de contractació afirma que la recurrent va quedar en tercera posició, i per tant, no ostenta la legitimació requerida, així mateix addueix la mala fe en la interposició del recurs atesa la insuficiència de fonamentació del mateix i manca de viabilitat jurídica, sol·licitant la imposició de multa, ja que encara que s'estimés la pretensió de la recurrent, no seria suficient per aconseguir la màxima puntuació i resultar la millor classificada.
En relació amb l'accés a l'expedient de contractació, l'esmentat informe afirma que la recurrent va tenir accés a la documentació de l'expedient que no es va declarar confidencial i, en qualsevol cas, d'haver tingut accés a la documentació declarada confidencial, el sentit de l'adjudicació o de l'informe de valoració de les ofertes no hagués estat diferent.
En data 26 de març de 2019, de conformitat amb els articles 56.3 de la LCSP i 29 del RD 814/2015, la Secretaria Tècnica del Tribunal va obrir el període d'al·legacions de cinc dies hàbils a les parts interessades, d'acord amb les dades indicades per l'òrgan de contractació, per tal que presentessin al·legacions, si així ho consideraven oportú.
En el termini atorgat no consta que s'hagin presentat al·legacions.
En data 8 de maig de 2019, l'empresa SISTEMAS va presentar escrit davant el Tribunal en virtut del qual va sol·licitar que se la tingués per desistida del recurs presentat el 26 de febrer de 2019, adduint:
Aquest Tribunal resulta competent per pronunciar-se sobre el recurs especial en matèria de contractació presentat, d'acord amb l'article 46 de la LCSP, la disposició addicional quarta de la Llei 7/2011, de 27 de juliol, de mesures fiscals i financeres de la Generalitat de Catalunya, i el Decret 221/2013.
El contracte de serveis de referència, atès el seu valor estimat, és susceptible del recurs especial en matèria de contractació, de conformitat amb l'article 44.1.a) de la LCSP.
El recurs s'ha interposat contra la resolució d'adjudicació del contracte expressament prevista per l'article 44.2.c) de la LCSP, com a susceptibles de recurs especial en matèria de contractació.
Pel que fa a la suspensió de la tramitació del procediment, convé recordar que, d'acord amb l'article 53 de la LCSP, l'efecte suspensiu del procediment es produeix ope legis quan el recurs es presenta contra l'acte d'adjudicació del contracte, com aquí ha succeït, sense que calgui cap pronunciament exprés per part d'aquest Tribunal.
En relació amb la petició de desistiment formulada per l'empresa recurrent, escau dir que, encara que aquest no es preveu com a forma de finalització del procediment en la LCSP, resulta possible per aplicació d'allò previst en la Llei 39/2015, d'1 d'octubre, del procediment administratiu comú de les administracions públiques (des d'ara, LPAC), en virtut de la remissió continguda en l'article 56.1 de la LCSP.
També cal dir que, en el cas examinat, i als efectes de l'article 5.3 de la LPAC, el desistiment del recurs ha estat formulat per la mateixa persona representant de l'empresa recurrent que va presentar el recurs especial davant el Tribunal, segons els poders que ha presentat en aquest procediment de recurs.
Per tot això, tal i com aquest Tribunal ja s'ha pronunciat en supòsits com el present (per totes, resolucions 120/2019, 106/2019, 105/2019, 80/2019, 46/2019, 71/2018, 39/2018, 37/2018, 13/2018, 2/2018 i 172/2017), i atesa la voluntat de la part actora de desistir del recurs, procedeix admetre el desistiment sol·licitat per l'empresa SISTEMAS i, en conseqüència, declarar conclús el procediment, sense entrar a analitzar les al·legacions materials del recurs.
En darrer terme, respecte la sol·licitud d'imposició de multa efectuada per l'òrgan de contractació, aquest Tribunal no aprecia les condicions per a la seva procedència.
1.- Acceptar el desistiment del recurs especial en matèria de contractació presentat per la senyora L.S.C., en nom i representació de l'empresa SISTEMAS GENÓMICOS, SL, l'adjudicació del contracte de realització del servei de proves genètiques en mostres biològiques sol·licitades des dels diferents laboratoris de l'ICS, licitat per l'INSTITUT CATALÀ DE LA SALUT (expedient CS/CCOO/1100723566/19PO).
3.- Declarar que no s'aprecia la concurrència de mala fe o temeritat en la presentació de l'escrit, per la qual cosa no escau la imposició de la sanció prevista en l'article 58.2 de la LCSP.
Aprovat per unanimitat dels membres del Tribunal Català de Contractes del Sector Públic assistents a la sessió de 30 de maig 2019.
Resolució núm. 172/2017, de 29 de novembre
L'objecte sotmès a revisió és el recurs especial en matèria de contractació presentat per la senyora M.A.B. en nom i representació de l'empresa GAS NATURAL COMERCIALIZADORA, SA contra els plecs que regeixen el contracte de subministrament de gas natural per als punts de consum de l'Ajuntament de L'Hospitalet de Llobregat (expedient SU-23/2017).
Resolució núm. 166/2018, de 6 de setembre
L'objecte sotmès a revisió és el recurs especial en matèria de contractació presentat presentat pel senyor F.A.R., en nom i representació de l'empresa SOCIEDAD IBÉRICA DE CONSTRUCCIONES ELÉCTRICAS, SA, contra l'acord del ple de l'Ajuntament pel qual s'adjudica el contracte de gestió del servei públic de l'enllumenat exterior, il·luminació interior d'edificis i instal·lacions fotovoltaiques de la ciutat de Terrassa (expedient ECAS-5800/2017).
Resolució núm. 165/2018, de 6 de setembre
L'objecte sotmès a revisió és el recurs especial en matèria de contractació presentat pel senyor O.N.C., en nom i representació de l'empresa DNOTA MEDIO AMBIENTE, SL, contra els plecs que han de regir el contracte de subministrament d'una unitat fixa de mesura de la qualitat d'aire, amb mesures de contractació pública sostenible, licitat per l'Ajuntament de Barcelona (expedient 20180393).
Resolució núm. 155/2018, de 26 de juliol
L'objecte sotmès a revisió és el recurs especial en matèria de contractació presentat pel senyor F.G.G, en nom i representació de l'empresa CARL ZEISS MEDITEC IBÉRIA SAU, contra l'adjudicació del contracte de subministrament de quatre microscopis quirúrgics per a l'Hospital Universitari de Bellvitge, licitat pel Servei Català de la Salut (expedient SCS-2018-129).
Resolució núm. 13/2018, de 31 de gener
L'objecte sotmès a revisió és el recurs especial en matèria de contractació presentat pel senyor J.D.R.S.J. en nom i representació de l'entitat ASOCIACIÓN PROFESIONAL DE EMPRESAS DE LIMPIEZA (ASPEL) contra el plec de clàusules administratives particulars, el plec de prescripcions tècniques i la documentació complementària que regeixen el contracte de serveis de neteja dels equipaments Parc Tecnològic, ubicat al carrer Marie Curie 8-14, i Ca n'Andalet, ubicat al Passatge Andalet 11, gestionats per Barcelona Activa, SAU SPM, amb incorporació d'objectius d'eficiència social (expedient 68/17).
Resolució núm. 13/2017, de 20 de gener
L'objecte sotmès a revisió és el recurs especial en matèria de contractació presentat pel senyor A.J.A. en nom i representació de la societat NIPRO EUROPE, SA d'ampliació del recurs especial en matèria de contractació contra el plec de clàusules administratives particulars i el plec de prescripcions tècniques que regeixen el subministrament agregat de tires reactives i lectors per la mesura de glucosa i cetonèmia en sang de l'Institut Català de la Salut i organismes adherits (expedient CS/CC00/1100611248/17/AM).
Resolució núm. 121/2018, de 27 de juny
L'objecte sotmès a revisió és el recurs especial en matèria de contractació presentat pel senyor R.J.V.B., en nom i representació de BARNA PORTERS SL, contra l'acord d'adjudicació del contracte del servei de seguretat consistent en el control d'accés del públic assistent a les curses i esdeveniments del circuit de Barcelona-Catalunya, licitat per Circuits de Catalunya SL.
Resolució núm. 120/2019, de 30 d'abril
L'objecte sotmès a revisió és el recurs especial en matèria de contractació presentat per la senyora A.S.A., en
nom i representació de l'empresa STRYKER IBERIA, S.L., contra la resolució de l'òrgan de contractació, de 12 de febrer de 2019, relativa a l'adjudicació del contracte de subministrament de dues torres de laparoscòpia pel CONSORCI SANITARI DEL GARRAF (expedient CP 2018-06).
Acceptació desistiment de la recurrent.
Recurs especial en matèria de contractació contra resolució d'adjudicació.
Recurs especial en matèria de contractació dins de termini.
Comunicació al Tribunal ex art. 51.3 LCSP.
Resolució núm. 119/2018, de 27 de juny
L'objecte sotmès a revisió és el recurs especial en matèria de contractació presentat per la senyora L.R.LL, en nom i representació de BAXTER, SL, contra els plecs que regeixen el contracte subministrament agregat hemodiàlisi per hospitals, licitat per l'Institut Català de la Salut (expedient CS/CC00/1100701532/18/AMUP).